Мустафо ал-Коземӣ

Мустафо Абдул Латиф Маштат  маъруф бо номи Мустафо Коземӣ (, 5 июли соли 1967, Бағдод) — сиёсатмадор, ҳуқуқшинос ва сарвазири Ироқ буд, ки аз моҳи майи соли 2020 то октябри 2022 дар ин мақом буд. Вазири корҳои хориҷии Ироқ аз 12 май то 6 июни соли 2020 буд. Вай инчунин раиси пешини Хадамоти миллии истихбороти Ироқ буд, ки аз моҳи июни соли 2016 инҷониб бо талошҳои иктишофӣ барои пуштибонӣ аз амнияти дохилии Ироқ ва ноил шудан ба барномаи сиёсати хориҷии он буд.      

 Зиндагинома 
Мустафо Коземӣ соли 1967 дар Бағдод ба дунё омада, шаҳрвандии дугонаи Ироқ ва Англияро дорад. Ӯ дараҷаи бакалаврӣ дар риштаи ҳуқуқ дар Донишгоҳи ат-Турат дар Ироқ дорад. 

Коземӣ сухангӯи зидди диктатураи режими Саддом Ҳусейн буд. Ӯ чанд сол дар ғурбат ба сар бурд, вале то ҳол узви ягон ҳизби сиёсӣ дар Ироқу Эрон нест. Дар нақши худ ба ҳайси директори "Бунёди Ал-Дакара"-и Ироқ дар Ландан дар солҳои 2003 ва 2010, созмоне, ки барои ҳуҷҷатгузории ҷиноятҳои режими Саддом Ҳусейн таъсис ёфтааст, ӯ як гурӯҳеро идора мекард, ки дар кишварҳои мухталиф, аз ҷумла Ироқ, густариш ёфт. Ӯ ба ҳуҷҷатгузорӣ, шаҳодатҳо ва ҷамъоварии филмҳои қурбониёни режими Саддом Ҳусейн назорат мекард. 

Каземӣ дар ҷомеаи шаҳрвандӣ ва рӯзноманигории Ироқ нақши муҳим бозидааст. Вай се сол муҳаррири маҷаллаи Newsweek Iraq буд  ва муддате сутуннавис ва муҳаррири нашрияи Ироқии Al-Monitor буд    ва дар расонаҳои мухталиф саҳм гузоштааст. . Мақолаҳои ӯ ба баланд бардоштани рӯҳияи сулҳ, иштироки иҷтимоӣ дар Ироқ ва нишон додани оянда ва мавқеи муносиби таърихии кишвар ва ошкор кардани паси пардаи нокомиҳо ва ошуфтаҳо бо таъкид ба таҷрибаи низомҳои сиёсӣ ва роҳҳои ҳалли онҳо нигаронида шудаанд. . Ӯ ба унвони муаллиф низ китобҳо ва пажӯҳишҳо мунташир кардааст, ки муҳимтарини онҳо китобе бо номи "Масъалаи Ироқ; Муросои байни гузашта ва оянда» ва мачаллаи Ирок.        

Коземӣ дар соли 2016 раҳбари Созмони иктишофии миллии Ироқ интихоб шуд. Ӯ масъули ислоҳоти хадамот барои муассиртар ва расидан ба стандартҳои байналмилалӣ ва назорат бар рафъи сиёсӣ шудани амалиёти иктишофӣ, татбиқи усулҳои пешрафтаи ҷамъоварӣ ва таҳлили иттилоот ва муайян кардани авлавиятҳо барои тавсеаи доираи кори Хадамоти миллии истихборот буд.    Таҳти роҳбарии ӯ, агентӣ ваколатҳои худро, бахусус дар мубориза бо терроризм, ҳам дар дохил ва ҳам дар хориҷи кишвар васеъ кард ва дар муборизаи Ироқ бо ДОИШ нақши муҳим бозид.   

Дар пайи чанд моҳи эътирозҳо, ки дар моҳи октябри соли 2019 дар саросари Ироқ рух дод ва боиси истеъфои сарвазир Одил Абдулмаҳдӣ ва кобинаи ӯ шуд, Мустафо Коземӣ рақиби аслии номзад ба мақоми нахуствазирӣ эътироф шуд. 

 Кӯшиши куштори бебарор  
Дар соатҳои барвақти 7 ноябри соли 2021 (Абан 16, 1400) як Паҳпод (ҳавопаймои бесарнишин)  мунфаҷира ба манзили Мустафо Ал-Каземӣ дар минтақаи сабзи Бағдод ҳадафи ҳамла қарор гирифт, аммо ӯ зинда монд. 

 Эзоҳ 

Гурӯҳ:Зодагони соли 1967
Гурӯҳ:Афроди зинда
Гурӯҳ:Сарвазирони Ироқ
Гурӯҳ:Вазирони Ироқ
Гурӯҳ:Сиёсатмадорони Ироқ
Гурӯҳ:Сиёсатмадорони асри XXI